English: Thank you, Vikki. One of the reasons why we are taking three and a half weeks - we've explored some of the public health reasons about why we need to give ourselves more time, but one of the other very important reasons is that we need to give time for our school staff to implement this system and to provide training to headteachers, teachers and those who have a responsibility for maintaining our schools on how to do this safely. We simply cannot expect to make an announcement today and have everything in place that is safe on Monday, so we do need to use this time to make sure that the appropriate training is in place. I want to assure Vikki that, when we talk about consultations with unions, that includes the GMB and Unison, who represent the staff, and they have been fully involved in the discussions. So, that's one of the practical reasons why we have to have a gap in between an announcement and that announcement actually being put into practice, so that we can exactly do what Vikki says: make sure the training and the resources are put in place. And we continue to work with local authorities around what practical and financial assistance we can offer as a Welsh Government in terms of those hygiene practices and the supplies that schools will need. As I said, we will publish guidance next week on how that should work, and that includes guidance around transport to schools. Obviously, where at all able, parents should walk, scoot, cycle, but, you know, my own children have a 25-mile one-way journey to school. It's not possible to scoot or walk that distance. So, many families will be reliant on school transport, and, again, we're working with our local authorities. It is one of those really wicked, wicked problems that we have to overcome. But we can't have a counsel of despair. Vikki, you're absolutely right; this could be with us for a considerable period of time. Doing nothing and hoping that it might be better isn't really an option; we've got to grapple with these issues and we've got to find safe and sustainable solutions to transport, and we will continue to have those discussions. With regard to FSM, local authorities continue to do an amazing job in supporting FSM families in a variety of ways - everything from direct food deliveries through to vouchers or to cash. We will need to make sure that that is managed appropriately over the four weeks without something that is too bureaucratic, because we don't want a situation where somebody is in for a day, but their payment stops and they're not in for the rest of the week. So, we have to be pragmatic around how we do this. Indeed, one of the considerations an individual school may look at is whether people attend on a half-day basis, and, therefore, allowing that gap in the middle of the day. But we are very aware that we do not want to have a bureaucratic process that means that individual families or children could lose out on their entitlement. Local authorities continue to report to us that they are supporting more families than ever. If you can imagine, usually, you have to be in school to receive your free school meal, and sometimes children aren't attending, or perhaps, for whatever reason, they don't want to utilise that within the school setting - for whatever reason. We're actually supporting more children and more families than we would when schools are operating as normal, and that support, I would reiterate, will be available over the summer break. We're also extending some support for students that are in FE colleges and looking to provide some financial support around FSM entitlement for some FE learners as well.
Welsh: Diolch, Vikki. Un o'r rhesymau rydym yn cymryd tair wythnos a hanner - rydym ni wedi archwilio rhai o'r rhesymau iechyd cyhoeddus ynghylch pam y mae angen i ni roi mwy o amser i ni ein hunain, ond un o'r rhesymau pwysig iawn eraill yw bod angen i ni roi amser i staff ein hysgolion roi'r system hon ar waith a darparu hyfforddiant i benaethiaid, athrawon a'r rhai sydd â chyfrifoldeb am gynnal ein hysgolion ar sut i wneud hyn yn ddiogel. Ni allwn ddisgwyl gwneud cyhoeddiad heddiw a chael popeth yn ei le yn ddiogel ddydd Llun, felly mae angen i ni ddefnyddio'r amser hwn i wneud yn siŵr bod yr hyfforddiant priodol ar waith. Rwyf eisiau sicrhau Vikki, pan rydym yn sôn am ymgynghoriadau gydag undebau, fod hynny'n cynnwys y GMB ac Unsain, sy'n cynrychioli'r staff, a'u bod wedi cael eu cynnwys yn llawn yn y trafodaethau. Felly, dyna un o'r rhesymau ymarferol pam mae'n rhaid i ni gael bwlch rhwng cyhoeddiad a gweithredu'r cyhoeddiad hwnnw, fel y gallwn ni wneud yn union yr hyn y mae Vikki yn ei ddweud: sicrhau bod yr hyfforddiant a'r adnoddau yn cael eu rhoi yn eu lle. Ac rydym yn parhau i weithio gydag awdurdodau lleol ynghylch pa gymorth ymarferol ac ariannol y gall Llywodraeth Cymru eu cynnig o ran yr arferion hylendid hynny a'r cyflenwadau y bydd eu hangen ar ysgolion. Fel y dywedais, byddwn yn cyhoeddi canllawiau yr wythnos nesaf ar sut y dylai hynny weithio, ac mae hynny'n cynnwys canllawiau ynghylch trafnidiaeth i ysgolion. Yn amlwg, os yn bosib, dylai rhieni gerdded, gyrru sgwter, beicio, ond, mae gan fy mhlant fy hun daith 25 milltir un ffordd i'r ysgol. Dydy hi ddim yn bosib mynd ar sgwter na cherdded y pellter yna. Felly, bydd llawer o deuluoedd yn dibynnu ar gludiant i'r ysgol ac, unwaith eto, rydym yn gweithio gyda'n hawdurdodau lleol. Mae'n un o'r problemau anodd y mae'n rhaid i ni eu goresgyn. Ond allwn ni ddim ildio. Vikki, rydych chi'n hollol gywir; gallai hyn fod gyda ni am gyfnod sylweddol o amser. Nid yw gwneud dim a gobeithio y gallai fod yn well yn ddewis mewn gwirionedd; mae'n rhaid i ni fynd i'r afael â'r materion hyn ac mae'n rhaid i ni ddod o hyd i atebion diogel a chynaliadwy i drafnidiaeth, a byddwn yn parhau i gael y trafodaethau hynny. O ran prydau ysgol am ddim, mae awdurdodau lleol yn parhau i wneud gwaith anhygoel yn cefnogi teuluoedd prydau ysgol am ddim mewn amrywiaeth o ffyrdd - popeth o ddosbarthu bwyd yn uniongyrchol i dalebau neu i arian parod. Bydd angen i ni wneud yn siŵr bod hynny'n cael ei reoli'n briodol dros y pedair wythnos heb rywbeth sy'n rhy fiwrocrataidd, oherwydd dydym ni ddim eisiau sefyllfa lle mae rhywun mewn am ddiwrnod, ond mae eu taliad yn peidio a dydyn nhw ddim mewn am weddill yr wythnos. Felly, rhaid i ni fod yn ymarferol o ran sut y gwnawn hyn. Yn wir, un o'r ystyriaethau y gallai ysgol unigol ei ystyried yw a yw pobl yn mynychu fesul hanner diwrnod, ac felly, yn caniatáu'r bwlch hwnnw yng nghanol y dydd. Ond rydym yn ymwybodol iawn nad ydym ni eisiau proses fiwrocrataidd sy'n golygu y gallai teuluoedd unigol neu blant golli allan ar eu hawl. Mae awdurdodau lleol yn dal i ddweud wrthym eu bod yn cefnogi mwy o deuluoedd nag erioed. Os gallwch ddychmygu, fel arfer, mae'n rhaid i chi fod yn yr ysgol i gael eich cinio ysgol am ddim, ac weithiau nid yw plant yn mynychu, neu efallai, am ba bynnag reswm, nad ydynt eisiau defnyddio hynny o fewn yr ysgol - am ba reswm bynnag. Mewn gwirionedd, rydym ni'n cefnogi mwy o blant a mwy o deuluoedd nag a fyddem ni pan fydd ysgolion yn gweithredu fel arfer, a bydd y gefnogaeth, rwy'n ailadrodd, ar gael dros wyliau'r haf. Rydym ni hefyd yn ymestyn rhywfaint o gefnogaeth i fyfyrwyr sydd mewn colegau addysg bellach ac yn ceisio darparu rhywfaint o gymorth ariannol o ran hawl rhai dysgwyr addysg bellach i gael prydau ysgol am ddim hefyd.